หนูประจำเดือนขาดได้เกือบ3เดือนแล้วคะ แต่ไม่มีการคล้ายคนท้องเลยคะ ตรวยมาแล้ว 5 ครั้งไม่พบเลย ขึ้นขีดเดียวตลอด อาการแบบนี้ จำเป็นต้องท้องไหมคะ และถ้าไม่ท้องมันจะมาช่วงตอนไหน
สวัสดีค่ะ หากประจำเดือนไม่มานาน 3 เดือน แต่ได้ตรวจหาการตั้งครรภ์อย่างถูกต้องแล้ว พบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้น ดังนั้น การที่ประจำเดือนขาดหายไป จึงอาจเกิดจาก1. การมีความเครียด ทำงานหนัก ออกกำลังกานหักโหม พักผ่อนน้อย มีน้ำหนักลด มีการเจ็บป่วยไม่สบาย2. มีน้ำหนักเพิ่มขึ้นเร็ว หรือมีโรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้3. การผลิตฮอร์โมนของรังไข่ผิดปกติ4. มีภาวะไทรอยด์ฮอร์โมนเป็นพิษ หรือไทรอยด์ฮอร์โมนต่ำ5. มีพังผืดเกิดขึ้นในมดลูก จากการที่เคยมีมดลูกอักเสบ หรือเคยขูดมดลูกหากประจำเดือนยังคงไม่มา แนะนำควรไปพบแพทย์เพื่อหาสาเหตุค่ะ หากไม่ได้เกิดจากโรคใดๆ แพทย์ก็จะให้ยาปรับฮอร์โมนทาน เพื่อให้ประจำเดือนมาเป็นปกติค่ะ